**Πληροφορίες υλοποίησης: προαπαιτούμενες γνώσεις, προετοιμασία υλικού**

Τα εργαστήρια μπορούν να υλοποιηθούν με τα προτεινόμενα συνοδευτικά φύλλα εργασίας, αλλά μπορούν και να εμπλουτιστούν, εφόσον αυτά λάβουν χώρα σε εργαστήριο Η/Υ, με επίσκεψη σε ενδεδειγμένους ιστοχώρους, από τους οποίους μπορεί ο/η εκπαιδευτικός να αντλήσει επιπλέον υλικό και να τα προσαρμόσει.

Τα φύλλα αποτελούν εναλλακτική λύση σε περίπτωση που το εργαστήριο υλοποιείται σε τάξη και όχι σε αίθουσα Η/Υ.

Από τις προτεινόμενες δραστηριότητες ο/η εκπαιδευτικός μπορεί να επιλέξει όσες και όποιες ανταποκρίνονται στις ανάγκες και τις δυνατότητες της τάξης του. Μπορεί επίσης να αναθέσει διαφορετικές δραστηριότητες σε ομάδες με σκοπό να παρουσιαστούν τα αποτελέσματα στην, ολομέλεια, στο τέλος. Δεν απαιτούνται προηγούμενες γνώσεις.

Επιπλέον. το υλικό μπορεί να φορτωθεί σε μια από τις διαθέσιμες πλατφόρμες (e-me , eclass) και να ζητηθεί από τους/τις μαθητές/τριες να εκτυπώνουν τα φύλλα πριν από κάθε συνάντηση.

Οι δραστηριότητες που προτείνονται, εκτός από αυτές που αφορούν στην αφόρμηση και στον καταιγισμό ιδεών, είναι σχεδιασμένες για ομαδοσυνεργατική εργασία, κριτική επεξεργασία και ανακαλυπτική, διερευνητική μάθηση.